આજે સવારે ભુખી ગામ પહાેંચે તે પૂર્વે ધારાસભ્ય લલિત વસોયાએ પત્રકારોને માહિતી આપતા જણાવ્યું હતું કે, છેલ્લા સાત-આઠ મહિનાથી તેઆે પ્રદૂષિત પાણી ભાદર નદીમાં ઠાલવવા બાબતે આંદોલન ચલાવી રહ્યા છે અનેક વાર રજૂઆતો કરી છે. વધુ વિગત આપતા ધારાસભ્ય વસોયાએ જણાવ્યું હતું કે, ભાદર બચાવો અભિયાનના પગલે ભુખી ગામે આજે એક સંમેલન રાખ્યું છે. મારા 11 સાથી ધારાસભ્યો આવવાના છે સાથે હાદિર્ક પટેલ પણ આ સંમેલનમાં ઉ5સ્થિત રહેવાના છે. આ સંમેલન બાદ મે જે ચીમકી આપી છે કે પ્રદૂષિત પાણી ફેલાવતા લોકો સામે પગલાં લેવા અને જો નો લેવામાં આવશે તો હું જળસમાધિ લઈશ. જે ચીમકીની વાત છે તે આ સંમેલન પૂર્ણ થયા બાદ સાડા અગિયાર કે બાર વાગ્યાના સમય દરમિયાન જળસમાધિ લેવાનો છું. આટલી બધી રજૂઆતો કરવાં છતાં પણ સતત આઠ કે નવ મહિનાથી સરકારને રજૂઆત કરું છું. અત્યાર સુધીમાં સરકાર તરફી કોઈપણ જાતની પગલાં લેવામાં નથી આવ્યા. અત્યારે પણ ભાદર નદીની અંદર પ્રદૂષિત પાણી ઠાલવવામાં આવે છે. પ્રદૂષણ બોર્ડના મેમ્બર સેક્રેટરીને પણ કીધુ છે. અત્યારે તમે મારી સાથે આવો, હું પ્રત્યક્ષ તમને ભાદર ડેમની અંદર પ્રદૂષિત પાણી છોડવામાં આવે છે તે હું તમને પ્રત્યક્ષ બતાવું તેમ પત્રકારોને લલિત વસોયાએ જણાવ્યું હતું.